गीत नुक्कड़ नाटक पेश कर दी बेटी बचाओ संदेश
खंडेला | ग्रामबरसिंहपुरा में शुक्रवार को नुक्कड नाटक के माध्यम से बेटी बचाओ बेटी बचाओ का संदेश दिया गया। गीत नाटक एवं जनसंपर्क अधिकारी सीकर के मार्गदर्शन में ग्राम बरसिंहपुरा में शारदा कला मंडल हाथ्याजके कलाकार राजेश मानप्रकाश ने नुक्कड नाटक के माध्यम से बेटी बचाओ बेटी पढ़ाओ का संदेश दिया। उक्त कार्यक्रम का शुभारंभ 18 दिसंबर से हुआ था, इसका समापन 27 दिसंबर को होगा।
रींगस| ग्रामपंचायत सीमारला जागीर में शुक्रवार को समारोह आयोजित कर गीत नुक्कड़ नाटक पेश कर बेटी बचाओ बेटी पढ़ाओं का संदेश दिया गया। समारोह के मुख्य अतिथि ग्राम पंचायत सरपंच सरदार सिंह यादव थे। कार्यक्रम के दौरान नाट्य प्रभाग सूचना एवं प्रसारण मंत्रालय भारत सरकार क्षेत्रीय कार्यालय भोपाल के पंजीकृत दल मयूर लोक नाट्य दल के कलाकारों ने गीत, संगीत नुक्कड़ नाटक पेश कर ग्रामवासियों को बेटी बचाओं, बेटी पढ़ाओ, कन्या भ्रूण हत्या बंद करने, बाल विवाह रोकने, दहेज प्रथा बंद करने सहित जननी सुरक्षा योजना आदि का संदेश दिया। इस अवसर पर ग्राम सेवक हरफूल सिंह यादव, गोपाल राम बागड़ा, बनवारी लाल कुड़ी, बन्नाराम यादव, सांवर मल हरितवाल मौजूद थे।
खंडेला. ग्राम बरसिंहपुरा में नुक्कड़ नाटक में प्रस्तुति देते।
awa_Deva hin_Deva hin_Deva awa_Deva